钦定古今图书集成/明伦汇编/氏族典/第079卷 > 吴益
## 钦定古今图书集成/明伦汇编/氏族典/第079卷 > 吴益

按《宋史吴益传》：“益字叔谦，宪圣皇后弟也。建炎末，以
恩补官，累迁干办御辇院，带御器械。后受册推恩，益
加成州团练使。益娶秦桧长孙女，历官至保康军节
度使，加太尉仪同三司。初既建节，以桧故授文资，直
秘阁。桧进徽宗御制，辞免加恩，帝乃特命赐益三品
服，累加秘阁修撰，直徽猷阁，又加直宝文阁。桧死，其”
子熹复请于帝，又升敷文阁待制。显仁太后葬为攒
宫总护使，进少保。孝宗嗣位，进少傅，又进太师，封太
宁郡王。乾道七年卒，谥庄简，追封卫王。